It Hurts Me Too

«It Hurts Me Too» er ein bluesstandard som er «ein av dei mest tolka bluessongane».Herzhaft 1988, s. 445. Han vart først spela inn i 1940 av Tampa Red, som ein 8-taktsblues i middels tempo med slidegitar. Han låner frå tidlegare bluessongar og har vorte spelt inn av mange andre artistar.

Opphav
«It Hurts Me Too» er basert på «Things 'Bout Comin' My Way», spelt inn av Tampa Red i 1931 (OKeh 1637). Melodilinjene er nesten identiske, men den sistenemnde har ein ekstra takt i vendinga. «Sam Hill from Louisville», ein av Walter Vinson sine fleire psevdonym, spelte «Things 'Bout Coming My Way» kort tid før Tampa Red (1931 Brunswick 7216).  Vinson-versjonen er basert på tidlegare innspelingar med Mississippi Sheiks, «Sitting on Top of the World» (1930 OKeh 8784). Begge songane deler fleire element med «You Got to Reap What You Sow», spelt inn av Tampa Red i 1929 (Vokalion 1404) og av Leroy Carr og Scrapper Blackwell i 1928 (Vokalion 1232).  Melodilinjene, spelt på slidegitar av Tampa Red og sungen av Carr, liknar dei på dei seinare songane. Songen til Carr og Blackwell har element frå den tidlegare songen deira frå 1928, «How Long, How Long Blues» (Vokalion 1191). «How Long, How Long Blues» er skildra som ein av dei første bluesstandardane og var ein inspirasjon for mange bluessongar frå denne tida.Wald 2004, s. 35.

Elmore James-versjonar
Fleire versjonar av «It Hurts Me Too» vart spelt inn i 1940- og 1950-åra, mellom anna av Stick McGhee og Big Bill Broonzy. Då Elmore James spelte han inn i 1957 (Chief 7004), nytta han teksten som er mest kjend i dag:

You say you hurting, you almost lost your mind
The man you love, he hurts you all the time
When things go wrong, go wrong with you
It hurts me too

1957-utgåva til James gjekk ikkje inn på listene, men etter at han spelte inn songen på ny i 1962 eller tidleg i 1963 for Fire/Fury/Enjoy vart han ein hitt. I 1965 vart songen gjeven ut på ny, to år etter James døydde, og låg åtte veker på R&B-lista, der han nådde 25. plass.Whitburn 1988, s. 216.

Andre versjonar
Songen er spelt inn av mange andre artistar
 1964 - The Paul Butterfield Blues Band
 1967 - John Mayall and the Bluesbreakers
 1967 - Chuck Berry
 1968 - The Animals
 1969 - Savoy Brown
 1969 - Karen Dalton
 1970 - Bob Dylan
 1971 - Canned Heat
 1971 - Hound Dog Taylor
 1972 - The Rolling Stones
 1972 - Grateful Dead
 1973 - Mike Bloomfield, John s. Hammond, og Dr. John frå Triumvirate
 1975 - Freddie King
 1978 - Foghat
 1982 - Eric Burdon
 1994 - Eric Clapton
 1995 - Kenny Neal
 1998 - Little Milton
 1998 - Susan Tedeschi
 1999 - Gov't Mule med Little Milton
 1999 - Luther Allison
 2000 - Keb Mo
 2002 - Joe Louis Walker
 2011 - First Aid Kit

Kjelder

Denne artikkelen bygger på «It Hurts Me Too» frå ,  den 14. mars 2011. 
 oppgav desse kjeldene:

Kategori:Songar frå 1940
Kategori:Bluessongar
Kategori:Tampa Red-songar
Kategori:Singlar frå 1965
Kategori:Elmore James-songar
Kategori:Bob Dylan-songar
Kategori:Grateful Dead-songar
Kategori:Eric Clapton-songar
Kategori:Chuck Berry-songar
Kategori:Rolling Stones-songar
Kategori:John Mayall & the Bluesbreakers-songar
Kategori:The Animals
Kategori:Canned Heat-songar
Kategori:Foghat-songar
Kategori:Little Milton-songar
Kategori:Gov't Mule-songar
Kategori:Keb Mo-songar
Kategori:Paul Butterfield-songar
Kategori:Karen Dalton-songar